สั่งสอบด้านมืดลำปาง หลอกเด็กชายส่งคลิปโป๊เข้ากลุ่มลับ ขู่แบล็กเมล์นับร้อย
ตำรวจสั่งตรวจสอบแก๊งสื่อลามก ใช้ภาพสาวหน้าตาดีทักแชตหลอกเด็กชายให้ส่งภาพลามก ก่อนขู่แบล็กเมล์ให้ส่งคลิปลามกเข้ากลุ่มลับชายรักชาย พบผู้เสียหายนับร้อยรายวันที่ 28 ม.ค. 63 ผู้สื่อข่าวได้รับข้อมูลจากพลเมืองดีรายหนึ่งอ้างว่า มีเด็กผู้ชายในพื้นที่ จ.ลำปาง อายุตั้งแต่ 12-18 ปี นับร้อยรายถูกหลอกให้ส่งภาพลามกอนาจารโดยการถ่ายภาพโชว์อวัยวะเพศชาย และคลิปวิดีโอขณะช่วยตัวเอง ซึ่งคลิปและภาพดังกล่าวถูกนำไปเผยแพร่ในกลุ่มลับชายรักชาย ซึ่งคนที่จะเข้าไปจะเสียค่าสมัครสมาชิก ทำให้เด็กบางรายถึงกับต้องทนทุกข์ทรมานจากเรื่องดังกล่าว เนื่องจากไม่สามารถบอกผู้ปกครองหรือครูอาจารย์ได้ เนื่องจากเกิดความอับอาย และถูกข่มขู่ว่าหากไม่ทำตามจะถูกปล่อยคลิปฉาวต่อมาผู้สื่อข่าวได้พบเด็กชายเอ (นามสมมติ) อายุ 15 ปี นักเรียนโรงเรียนแห่งหนึ่งใน จ.ลำปาง เปิดเผยว่า ตนเองตกเป็นเหยื่อขบวนการดังกล่าวมากว่า 2 ปี โดยช่วงแรกๆ เครือข่ายพวกนี้ใช้รูปโปรไฟล์ของผู้หญิงหน้าตาดี คาดว่าน่าจะเอารูปใครก็ไม่รู้มาใช้แล้วก็ทักเข้ามา กระทั่งพูดคุยกันได้สักพัก พวกนี้ก็จะมีการขอดูอวัยวะเพศโดยจะให้ส่งคลิปหรือภาพถ่ายช่วยตัวเองไปให้ด้วยความเป็นเด็กจึงหลงกลส่งภาพไปให้ ต่อมาก็ถูกแบล็กเมล์ให้ถ่ายภาพหรือคลิปในลักษณะนี้ซ้ำๆ หลายคลิป หากไม่ทำตามกลุ่มคนพวกนี้ก็ข่มขู่ว่าจะนำคลิปที่ถ่ายไว้ปล่อยลงในโซเชียล ทำให้เกิดความกลัวและอับอายจึงยอมทำตาม และไม่ได้บอกผู้ปกครองและครูเฉพาะในกลุ่มของตนเองขณะนี้มีเด็กที่ถูกกระทำในลักษณะดังกล่าวร่วม 20 คน และที่ยังไม่เปิดเผยตัวอีก เนื่องจากเกิดความอับอาย คาดว่ามีนับร้อยราย จึงอยากให้หน่วยงานที่เกี่ยวข้องช่วยเหลือ เพราะสิ่งที่ทำไปนั้นเนื่องจากเป็นเด็กรู้เท่าไม่ถึงการณ์ จนปัญหาเกิดขึ้นและถูกข่มขู่มาโดยตลอด หาทางออกไม่ได้เด็กชายผู้เสียหาย กล่าวอีกว่า ตนเองเคยถูกเครือข่ายพวกนี้ขู่บังคับให้ไปสำเร็จความใคร่มาแล้ว 2-3 ครั้ง และได้บังคับให้ตนเองถ่ายคลิปไว้แล้วก็ส่งให้เครือข่ายพวกนี้เพื่อจะเลี่ยงข้อกฎหมายว่าตนป็นคนส่งคลิปให้ด้วยความจำยอม จึงต้องทำตามที่แก๊งพวกนี้บอกเรื่อยมาต่อมาผู้สื่อข่าวได้เข้าพบ พล.ต.ต.อนุชา อ่วมเจริญ ผบก.ภ.จ.ลำปาง เบื้องต้นเปิดเผยว่า เพิ่งทราบเรื่องดังกล่าวจากผู้สื่อข่าว เนื่องจากที่ผ่านมาไม่มีการแจ้งความกับตำรวจ ทั้งนี้จะได้สั่งการให้ชุดสืบสวนลงพื้นที่เพื่อหาข้อมูลข้อเท็จจริงในกรณีดังกล่าวต่อไป.
ตำรวจสั่งตรวจสอบแก๊งสื่อลามก ใช้ภาพสาวหน้าตาดีทักแชตหลอกเด็กชายให้ส่งภาพลามก ก่อนขู่แบล็กเมล์ให้ส่งคลิปลามกเข้ากลุ่มลับชายรักชาย พบผู้เสียหายนับร้อยราย 
บังคับถ่ายคลิปโป๊,คลิปโป๊,คลิปลามก,คลิปเด็กผู้ชาย,ลำปาง,ข่าวทั่วไป